《秋晚登楼》
明代·杨骥

雨馀野外忽惊秋，爱此新凉坐晚楼。古树崖阴笼薄雾，轻舟江曲逐狂流。

大观今古悲三杰，长啸乾坤傲五侯。吟罢自知心力壮，肯随摇落浪生愁。

作者简介：杨骥，字仕德，号毅斋。饶平人，一作海阳人。明武宗正德十一年（一五一六）举人。仕德与弟杨鸾同受学湛若水，后更从王阳明游。清康熙《潮州府志》卷九上、清乾隆修《潮州府志》卷二八有传。